เรียน ผู้อำนวยการสำนักสิ่งแวดล้อม (สสล.) กทม

แจ้งขอให้พิจารณากรณีนิติบุคคลคอนโดเออร์บาโน่ แอบโซลูท สาทร-ตากสิน เรื่องการไม่ปฎิบัติตามเงื่อนไขที่ กท ๑๖๐๓/๑๕๐๗ ลงวันที่ ๒๑ ตค ๒๕๕๓  ตามมาตรการที่กำหนดในรายงานการประเมินผลกระทบต่อสิ่งแวดล้อมของนิติบุคคลอาคารชุด เออร์บาโน่ แอบโซลูท สาทร-ตากสิน 345 ซอย เจริญนคร 14/2 แขวงคลองต้นไทร เขตคลองสาน กรุงเทพมหานคร 10600 การกระทำผิดโดยเปิดทางออกอื่นที่ไม่ได้รับการอนุญาตให้รถออกจากคอนโด ตามที่ได้ขอ EIA ไว้ ซึ่งเสี่ยงต่อการเกิดอุบัติเหตุอย่างร้ายแรง (black spot)

รวมทั้งมีเจ้าหน้าที่ผู้ปฎิบัติบริเวณทางเข้า ออกรถยนต์ ปฏิบัติฝ่าฝืนกฎหมาย พรบ จราจรทางบกโดยกั้นรถที่มาทางตรงให้หยุด เพื่อให้รถที่ออกจากทางที่คอนโดเปิดโดยไม่ได้รับอนุญาต ขับรถออกมาตัดเส้นทางจราจร เพื่อเข้าพื้นที่ทึบคอสะพานตากสิน เพื่อเบียดแซงขึ้นสะพาน เป็นประจำ โดยเฉพาะในเวลาเร่งด่วนไม่ปฏิบัติตามมาตรการที่กำหนดในรายงานการประเมินผลกระทบต่อสิ่งแวดล้อม ซึ่งเป็นเงื่อนไขในการสั่งอนุญาตหรือต่ออายุใบอนุญาต

จึงเรียนแจ้งมาเพื่อขอให้บังคับให้ปฏิบัติตามเงื่อนไขดังกล่าวด้วย